80 % eus an OKG produet evit ar magadurezh a za da bouetañ al loened . Ar peurrest a vez implijet , kentoc ' h e kementadoù bihan , er produoù gouestlet d ' an dud , dindan stumm ouzhpennadoù an aliesañ , met ivez dindan stumm eoul evit ar soya hag ar c ' holza , pe bleud evit ar mais . Ar gorreadoù roet er pennad - mañ a zo ar gorreadoù aotreet ha disklêriet nemet ken , met ret eo gouzout e vez gounezet PKG diaotre e meur a vro ( evel e Tailand da skouer ) , hag e vez ivez gounezet gorreadoù PKG ( aotreet pe get ) disklêriet evel gorreadoù gounidigezhioù klasel . Ar sifroù roet er pennad - mañ a zo sifroù ISAAA ( International Service for the Aquisition of Agri - biotech Applications ) , hag a zo ur servij paeet gant an embregerezhioù hadoù meur , setu n ' eo ket anat e vefent objektivel , driest holl pa vez islinennet ha pouezet gant an ISAAA war ar fed e vefe gounezet muioc ' h a PkG gant ar broioù war hent an diorren , ar pezh a vefe , hervezho , ur brouenn eus efeduster hag eus talvoudegezh ar PKG evit al labour douar .